Se, hår på musa!

Tester ny vekstmedisin

Sjekk dette bildet: Bare fire uker etter at de skallede musene fikk hårvekstmedisinen, var alt håret tilbake!

Sven Arne Buggeland

Øystein Larsen-Vonstett

Oppdatert 23. februar 2011

Artikkelen er over ni år gammel

A: Injusert med stresshormon forsvinner håret. B: Musene tre dager etter å ha fått det stressreduserende hormonet. C: De samme musene fire uker etter å ha fått det stresshemmende hormonet. Foto: Afp

På ren slump kan et forskerteam ved University of California Los Angeles (UCLA) ha kommet over et botemiddel for dem som mister håret.

Musene ble først injisert med et stresshormon. Raskt mistet de det meste av håret på kroppen. Så injiserte forskerne et stressblokkerende kjemisk stoff.







Resultatene var oppsiktsvekkende:

- En kort periode med behandling forårsaket en forbløffende, langsiktig hårvekst, sier professor i medisin ved UCLA, Million Mulugeta til Science Daily.

Vet du noe om denne saken? Tips oss!

En sprøyte med antistresshormonet astressin-B per dag i fire dager holdt hårveksteffekten oppe i fire måneder, ifølge studien som er publisert på journalen PLoS ONE.

Studiet er finansiert av amerikanske helsemyndigheter. Forskerne har allerede søkt om patent for å bruke det stresshemmende hormonet til hårvekst.

- Ingen mirakelkur

Men en norsk ekspert heller kaldt vann i hodet på dem som tror at UCLA-teamet har funnet en kur mot androgen alopesi, eller vanlig skallethet.

Hva synes du om håret på musa? Delta i debatten nederst i artikkelen!

- Slikt hårtap har sammenheng med kjønnshormoners innvirkning og at enkelte har mer sensitive hårrøtter, sier seksjonsoverlege ved Rikshospitalet, Nils-Jørgen Mørk.

Forskerne jobbet egentlig med hvordan stress påvirket fordøyelsen i mus, da de så at det stressreduserende hormonet fikk håret til å gro voldsomt på musene.

- I vår verden er det ikke viktig å fremheve stress. Jeg er villig til å vedde et årsabonnement på VG på at dette ikke blir noen kur mot androgen alopesi.

- Men hva hjelper mot skallethet?

- Engelskmenn har et uttrykk som oversatt blir at det eneste som stanser håravfall, er gulvet, sier overlegen ved hudklinikken på Rikshospitalet.

Publisert: 23.02.11 kl. 07:25 Oppdatert: 23.02.11 kl. 11:08

Mer om Utrolige historier